Այն փաստը, որ հարկերը պետք է մուծեն բոլորը, ոչ ոք չի վիճարկում, բայց խոշոր հարկատուների, օլիգարխների, ընկեր-բարեկամների հարկերի վճարման հարցերը լուծվել են, անցել եք շոու-բիզնեսի՞ն: Իսկ իրականությունն այն է, որ ՊԵԿ նոր բարձրաստիճան պաշտոնյաները (իրականում դրանք հին բարձրաստիճան պաշտոնյաներն են) լծվել են իրենց հարազատ տնտեսվարողներին (որոնց հետ համագործակցում են տարիներ շարունակ) ռիսկերից ապահովագրելու և հին խաղի կանոններից «նորին» անցնցում անցնելու սուրբ գործին: Այդ իսկ պատճառով նրանց հարկերը գանձելու գործը մնացել է «բորդյուրին» կամ, ավելի մոդայիկ ասած՝ ասֆալտին: Մնում է սպասել, թե որն է լինելու ՊԵԿ նախագահի կողմից հարկային դաշտ բերվող հաջորդ խավը: Երևի Վերնիսաժի նկարիչները»: